section_heading: Kardiološki rad i karijera
paragraph_text: Godine 1986. svoje je opredjeljenje za modernu i invazivnu kardiologiju dodatno potvrdio i usmjerio boravkom na Karolinska Institutu u Stockholmu, gdje je boravio šest mjeseci na temelju  znanstvenog programa edukacije iz područja kardiologije, osobito aritmologije. Godine 1987. izabran je za rukovoditelja Odjela za Internu medicinu, kao najmlađi voditelj jednog od kliničkih Odjela u povijesti OB Zadar. Sa svojim je suradnicima modernizirao dijagnostiku u kardiološkom laboratoriju i intezivni rad u Koronarnoj Jedinici, te uz modernu opremu postavio uvjete za daljni razvoj kardiologije u smjeru invazivne dijagnostike i terapije. Godine 1987. implantirao je prvi elektrostimulator srca. Utemeljio je invazivnu kardiologiju i napravio još 1994 god. prvu kateterizaciju srca i koronarografiju,a nakon nekoliko godina usavršavanja koronarografske dijagnostike, sa svojim  suradnicima svakodnevno radi elektivne koronarografije i koronarografske intrevencije kao i primarnu angioplastiku u akutnom infarktu srca. Tih je godina zaslužan za uvođenje u svakodnevnu kliničku praksu tzv. primarne perkutane angioplastike (PCI ) u bolesnika s akutnim infarktom srca, pa je OB Zadar njegovom zaslugom uključena u tzv. Hrvatsku mrežu za PCI u akutnom infarktu srca, što je značajno unaprijedilo liječenje i skrb za bolesnike s infarktom srca. Od 1995. do 1998. godine u okviru suradnje između Opće Bolnice Zadar i Franciscan Health System -Hospitals u USA intezivno se dalje educira i zajedno s članovima svoga tima iz kardiološkog laboratorija u više navrata boravi u USA i ugošćuje kolege suradnike na zajedničkom projektu unapređenja invazivne kardiološke struke u Općoj bolnici Zadar. Donacijama vrlo moderno oprema neinvazivni i invazivni dio kardiološkog kaboratorija,pa je u razdoblju od 2000. – 2002.god. stvorio odlične uvjete za invazivnu-interventnu elektrofiziologiju i izveo prve zahvate (RF ablacije) u bolesnika s tahikardnim poremećajima ritma, te prve implantacije kardioverter-defibrilatora (ICD) ).Zbog visokog stručnog interesa i osobite sklonosti za  elektrofiziologiju, dijagnostiku i liječenje   srčanih aritmija (inicirano daleke 1986. god. specijalizacijom na Karolinska Institutu u Stockholmu, formirao je solidan tim mladih liječnika s usmjerenjem za ovaj dio kadiologije. Aktiviranjem donacija zadarskih gospodarstvenika, obogatio je vrlo skupom opremom kateterizacijski laboratorij za dijagnostiku i za  tzv. radiofrekventnu (RF) ablacijom,  liječenje najsloženijih srčanih aritmija. Godine 2009. uz suradnju kolega kardiologa iz inozemstva, te potporu mladih kardiologa iz vlastitog tima učinjeni su prvi zahvati RF ablacije za   fibrilaciju atrija u našoj zemlji. Mnogobrojni  bolesnici iz čitave Hrvatskeaše počeli su dolaziti radi takvih zahvata na liječenje u OB Zadar. Posljednjih godina je vrlo aktivan u organiziranju edukacijskih stručnih,simpozija u Zadru i Bolnici, pa je u 8. mj 2003, 11.mj. 2009., te u 9. i 11. mj. 2010.god. sa svojim suradnicima organizirao vrlo prestižne kardiološke Simpozije s međunarodnim sudjelovanjem uz impresivne videoprijenose zahvata iz Kateterizacijskog laboratorija iz Bolnice u udaljene dvorane.